Statens standardavtale om levering av standardsystem og tilpasning - Tilpasningsavtalen

Direktoratet for forvaltning og IKT april 2009

Kunden er forpliktet til å holde fremdriftsplanen for testen. Kunden skal melde feil til Leverandøren fortløpende og Leverandøren skal utbedre feilene uten ugrunnet opphold. Hvis Kunden blir hindret i sin gjennomføring av testen fordi Leverandøren ikke holder avtalt fremdrift ved utbedring av feil, skal Kunden stoppe testen til Leverandøren har foretatt nødvendige rettinger. Den tiden testen har vært stoppet, skal legges til perioden for Kundens akseptansetest.

Inntreffer det under testen feil eller andre problemer som medfører at videre testing er formålsløst, skal testen avbrytes og påbegynnes fra starten av når forholdet er utbedret.

Leverandøren skal dokumentere sitt system for versjonskontroll. Kunden kan likevel velge å reteste tidligere rettede feil ved mottakelse av hver nye versjon. Hvis Leverandøren leverer versjoner hvor tidligere utbedrede feil ikke er rettet, skal Kundens akseptansetest stoppes til Leverandøren har foretatt nødvendige rettinger. Den tiden testen har vært stoppet, skal legges til testperioden.

Inntreffer det under testen feil eller andre problemer relatert til testen som medfører at videre testing er formålsløst, skal testen avbrytes og påbegynnes fra starten av når forholdet er utbedret.

Protokollen for testen skal underskrives av begge parters representanter, som beholder hvert sitt underskrevne eksemplar.

#### 2.4.5 av Kundens akseptansetest 2.4.5 av Kundens akseptansetest

Hvis Kunden godkjenner akseptansetesten, må Kunden gi Leverandøren skriftlig melding om dette uten ugrunnet opphold. Slik melding kan gis i protokollen. Testen anses under enhver omstendighet som godkjent hvis ikke Kunden innen 10 (ti) virkedager etter at testen skal være avsluttet i henhold til akseptansetestplanen, medregnet eventuelle tillegg grunnet forhold som beskrevet i punkt 2.4.4, skriftlig har meddelt Leverandøren at den ikke er godkjent. Akseptansetesten anses også som godkjent dersom Kunden velger å sette løsningen i drift før testen er godkjent av Kunden

Kunden kan ikke nekte å godkjenne testen på grunn av forhold som er uvesentlige for Kundens bruk av leveransen. A- og B-feil anses hver for seg som vesentlige, med unntak av B-feil som ikke er vesentlige for Kundens mulighet til å sette programvaren i drift og påbegynne godkjenningsperioden. C-feil anses som uvesentlige, hvis ikke flere C-feil samlet sett medfører at godkjennelse vil være klart urimelig. Feil som kun har oppstått en gang, og som ikke har latt seg gjenskape i akseptansetestperioden, anses ikke som feil i forhold til godkjenning av testen. Kunden kan sette som vilkår for å godkjenne testen at det foreligger en realistisk tidsplan for snarest mulig utbedring av alle feil.

Hvis Kunden ikke godkjenner testen, skal det begrunnes skriftlig. Kundens anførsel i protokollen anses som tilstrekkelig skriftlig begrunnelse, forutsatt at det klart er angitt at testen underkjennes. Hvis Leverandøren gjør gjeldende at nektelsen er urettmessig, herunder at Leverandøren er uenig i kategoriseringen av feil, må det gis skriftlig melding om dette og senest innen 5 (fem) virkedager. Hvis Kunden fremdeles ikke godkjenner testen, skal tvisten løses etter kapittel 16.

Hvis Leverandøren ikke bestrider Kundens nektelse, skal Leverandøren innen 5

in\_c111fe22611a458cb0b8d5174decb0a4.doc Side 15 av 40